สวัสดีครับ. ผม โดน สนุขกัน ในวันที่3เดือนสิงหาคม ตอนเวลา 00.00 น ซึ่งเจ้าของสนุขบอกว่า สนุขฉีด วัคซีนแลัวทุกปี และที่ บริเวณที่โดน สนุขกัดไม่มีเลือด เเค่เข้า เนื้อไป นิดเดียว และเจ้า ของ สุรา 30ดีกรี มา ราดบนแผล ซึ่งเจ้าของบอกว่า มันสามารถ ฆ่าเชื้อได้ ผมควรทำอย่างไรดีครับ
สวัสดีค่ะ การโดนสุนัขกัด หากเกิดบาดแผลหรือรอยช้ำที่ผิวหนัง แม้จะไม่เลือดออก ก็อาจเสี่ยงต่อการติดเชื้อพิษสุนัขบ้าได้ จึงอาจต้องพิจารณาฉีดวัคซีนพิษสุนัขบ้าค่ะหากไม่สะดวกไปฉีดวัคซีน แนะนำควรปรึกษากับเจ้าของสุนัข โดยจะต้องเฝ้าสังเกตอาการสุนัขอย่างน้อย 14 วัน หากสุนัขไม่ตาย ก็แสดงว่าสุนัขไม่ได้เป็นโรคพิษสุนัขบ้า ดังนั้น ก็จะไม่ติดโรคพิษสุนัขบ้ามาค่ะสำหรับบาดแผล ควรฟอกทำความสะอาดด้วยสบู่หรือน้ำยาฆ่าเชื้อให้สะอาด การใช้สุราราดบนแผล ไม่ได้ช่วยฆ่าเชื้อได้ เพราะความเข้มข้นของแอลกอฮอล์ในสุราจะไม่เท่ากับความเข้นข้นของแอลกอฮอล์สำหรับฆ่าเชื้อค่ะ และควรใส่ยาฆ่าเชื้อ เช่น โพวิโดน ไอโอดีน เป็นต้น เพื่อป้องกันการติดเชื้อแบคทีเรียและเชื้อราจากน้ำลายสุนัขค่ะ